10)

regulas XX pielikumu groza šādi: a) sadaļas “V pielikums” 3. iedaļas virsrakstu aizstāj ar šādu: “3. BŪTISKA INFORMĀCIJA”; b) sadaļas “XII pielikums” 3. iedaļas virsrakstu aizstāj ar šādu: “3. BŪTISKA INFORMĀCIJA”; c) sadaļas “XII pielikums” 4.2.2. punkta ii) apakšpunktu aizstāj ar šādu: “ii) Ja pamatinstruments ir indekss, norāda: — indeksa nosaukumu, C kategorija — indeksa aprakstu, ja indeksu ir izveidojis emitents vai jebkura juridiska persona, kas pieder pie vienas grupas ar emitentu, A kategorija — indeksa, ko sniegusi juridiska vai fiziska persona, kura rīkojas saistībā ar emitentu vai emitenta vārdā, aprakstu, ja prospektā nav ietverti turpmāk norādītie apgalvojumi: — pilnīgs indeksa noteikumu kopums un informācija par indeksa darbības rezultātiem ir brīvi pieejami emitenta vai indeksa sniedzēja vietnē, un — indeksa pārvaldības noteikumi (tostarp indeksa komponentu atlases un pārbalansēšanas metodika, tirgus traucējumu gadījumu apraksts un korekcijas noteikumi) balstās uz iepriekš noteiktiem un objektīviem kritērijiem. A kategorija — Ja indeksu nav izveidojis emitents, norāda, kur var iegūt informāciju par indeksu. C kategorija”; d) sadaļas “XIII pielikums” 3. iedaļas virsrakstu aizstāj ar šādu: “3. BŪTISKA INFORMĀCIJA”; e) pievieno šādu sadaļu: “XXX Pielikums Norādījumi 1. INFORMĀCIJA, KAS JĀSNIEDZ PAR EMITENTA VAI PAR PROSPEKTA SAGATAVOŠANU ATBILDĪGĀS PERSONAS DOTU PIEKRIŠANU 1.1. Emitenta vai par prospekta sagatavošanu atbildīgās personas nepārprotama piekrišana tam, ka prospektu izmanto finanšu starpnieks, un paziņojums, ka emitents vai par prospekta sagatavošanu atbildīgā persona uzņemas atbildību par prospekta saturu arī attiecībā uz vērtspapīru turpmāku tālākpārdošanu vai galīgo izvietošanu, ko veic jebkurš finanšu starpnieks, kuram dota piekrišana prospekta izmantošanai. A kategorija 1.2. Norāde par laikposmu, uz kuru dota piekrišana prospekta izmantošanai. A kategorija 1.3. Norāde par piedāvājuma laikposmu, kurā finanšu starpnieks var veikt vērtspapīru turpmāku tālākpārdošanu vai galīgo izvietošanu. C kategorija 1.4. Norāde par dalībvalstīm, kurās finanšu starpnieki var prospektu izmantot vērtspapīru turpmākai tālākpārdošanai vai galīgai izvietošanai. A kategorija 1.5. Visi citi skaidri un objektīvi nosacījumi, kas saistīti ar piekrišanu un attiecas uz prospekta izmantošanu. C kategorija 1.6. Paziņojums treknrakstā, informējot ieguldītājus par to, ka gadījumā, ja piedāvājumu izdara finanšu starpnieks, šis finanšu starpnieks piedāvājuma izdarīšanas brīdī sniegs ieguldītājiem informāciju par piedāvājuma nosacījumiem. A kategorija 2A PAPILDU INFORMĀCIJA, KAS JĀSNIEDZ, JA PIEKRIŠANU DOD VIENAM VAI VAIRĀKIEM KONKRĒTIEM FINANŠU STARPNIEKIEM 2.A.1. Finanšu starpnieka vai starpnieku, kam atļauts izmantot prospektu, saraksts un identitāte (nosaukums un adrese). C kategorija 2.A.2. Norāde par to, kā publicējama jebkāda jauna informācija par finanšu starpniekiem, kas prospekta vai pamatprospekta apstiprināšanas vai galīgo nosacījumu iesniegšanas brīdī, attiecīgā gadījumā, nav bijusi zināma, un par to, kur atrodama šāda informācija. A kategorija 2.B PAPILDU INFORMĀCIJA, KAS JĀSNIEDZ, JA PIEKRIŠANU DOD VISIEM FINANŠU STARPNIEKIEM 2.B.1. Paziņojums treknrakstā, informējot ieguldītājus par to, ka jebkuram finanšu starpniekam, kas izmanto prospektu, savā tīmekļa vietnē jāpaziņo, ka tas izmanto prospektu saskaņā ar piekrišanu un ar to saistītajiem nosacījumiem. A kategorija”;